Torsdag aften slår TV2/Nord Parasollen op i Cirkus No Name i Solbjerg ved Bælum.

No Name er et opholdssted for utilpassede unge i alderen 14 til 18 år. For nogle år siden oprettede No Name sin egen cirkusforestilling. Succesen voksede - og snart fik de unge deres helt eget cirkushus, som opholdsstedets beboere selv har bygget. Cirkushuset har alt, hvad der hører sig til; manege, dyr og kostumer til de optrædende. De unge optræder sammen med professionelle artister. Til No Name er knyttet to rigtige cirkusfamilier og en ægte cirkusprinsesse. Teenagerne lærer at træne dyr, og de lærer at tage ansvar for deres egen træning. Se med i Parasollen torsdag aften klokken 19.30.